cyanic-selkie/wikianc huggingface dataset:
Anglo-cherokee-krigen
Konflikter
Guvernøren i Sør-Carolina, William Henry Lyttelton, reiste siden en hær på 1 100 mann og marsjerte inn i cherokeenes indre territorium. En fredsavtale ble raskt inngått, og to av cherokeenes krigere — anklaget for mord på hvite nybyggere — ble overlevert for henrettelse. 29 høvdinger ble gitt som gisler, og tatt til fange ved Fort Prince George. Lyttleton dro tilbake til Charleston, men det var fortsatt mye sinne i cherokeenes leir, noe som medførte ytterligere angrep mot britenes bosetninger nærmere 1760. I februar 1760 angrep cherokeene Fort Prince George i et forsøk på å redde gislene; fortets kommandør ble drept, mens hans erstatter så til at alle gislene ble drept og at angrepet ble avfeid. Fort Ninety Six ble også angrepet, men også her klarte man å motstå beleiring.
Mindre poster i Sør-Carolinas bakland havnet derimot i cherokeenes hender, noe som førte til at guvernør Lyttleton ba om hjelp til britenes kommandør i Nord-Amerika, Jeffrey Amherst. Han sendte Archibald Montgomerie med en tropp på 1 200 mann til Sør-Carolina. Montgomeries felttog raserte deler av cherokeenes land kalt for «Lower Towns», inkludert Keowee, men endte med nederlag ved Echoee-passet, da Montgomerie forsøkte å entre det såkalte «Middle Towns». Senere i 1760 erobret cherokeene Fort Loudon, representert ved de såkalte «Overhill Cherokee».
I 1761 ble Montgomerie erstattet av James Grant, som førte en hær på 2 600 mann, den største styrken som noen har entret de sørlige Appalachene, til kamp mot cherokeene. Hæren beveget seg gjennom Lower Towns, beseiret cherokeene ved Echoee-passet, og fortsatte med å jevne omtrent 15 bosetninger i Middle Towns, mens de brente åkre på veien.
Fredsavtaler
I september 1761 skrev cherokeene under på en fredstraktat med Sør-Carolina, og sa dermed fra seg mesteparten av sine østlige landområder. I november samme år skrev de også under en tilsvarende traktat med Virginia. Løytnant Henry Timberlake, sersjant Thomas Sumter, en afrikansk slave og en oversetter reiste opp i «Overhill»-området med en kopi av traktaten; Timberlakes reisekart og -dagbok, som senere ble publisert i 1765, inneholder en nøyaktig beskrivelse av cherokeenes kultur. Mennene tok senere med seg en cherokee-delegasjon til London i 1762-1763; indianerne besøkte blant annet Tower of London, møtte Oliver Goldsmith, tiltrakk seg store folkemengder, og hadde et møte med kong Georg III. Under turen døde oversetteren William Shorey, noe som gjorde kommunikasjonen tilnærmet umulig.
Vetle Skjærvik
Vetle Skjærvik (født 15. september 2000) er en norsk fotballspiller som spiller for.
Joan Derk, baron van der Capellen tot den Pol
Joan Derk, baron van der Capellen tot den Pol (født 2. november 1741, død 6. juni 1784) var en nederlandsk adelsmann og politiker som spilte framtredende rolle i de revolusjonære hendelsene som gikk forut opprettelsen av Den bataviske republikk (etterfølgeren til republikken De forente Nederlandene). Som et medlem av fraksjonen patriotene og inspirert av den amerikanske revolusjon på andre halvdel av 1700-tallet, skrev han den kjente pamfletten Aan het Volk van Nederland («Til folket i Nederlandene»). Her krevde han et mer liberalt samfunn og en avslutning på det nederlandske stattholderregimet, som hadde vært markert av korrupsjon og nepotisme (favorisering). Han var også en lidenskapelig forkjemper for juridisk anerkjennelse av den nylig opprettede nasjonen Amerikas forente stater. Han hadde oversatt til nederlandsk Richard Prices pamflett Observations on the Nature of Civil Liberty (1776), ettersom han mente at den amerikanske frihetskampen var en rettesnor for nederlandske patrioter. Han brevvekslet med John Adams, etter at den amerikanske politikeren besøkte Amsterdam.
Van der Capellen døde 1784, men selv etter hans død fortsatte han å sette følelser i opprør. Noen få år etter ble et monument over ham i Goor sprengt av orangister. Den karismatiske og kontroversielle nederlandske politikeren Pim Fortuyn (1948–2002) var dypt inspirert av Van der Capellen. I 1992 utga Fortuyn også et skrift med den samme tittelen og likeledes rettet til det nederlandske folk. Han erklærte seg selv som Van der Capellens etterfølger ved at han også måtte kjempe imot den politiske eliten i sin samtid.
Vladislav II av Böhmen
Vladislav II eller Vladislaus I av huset Přemyslid (født 1110, død 18. januar 1174) var hertug av Böhmen fra 1140, og deretter konge fra 1158. Hans kongetittel var personlig og gikk ikke i arv til hans etterfølgere.
Vladislav var sønn av Vladislav I og Richeza av Berg. Han var gift to ganger, først med Gertrud av Babenberg, deretter med Judith av Thûringen.
Fyrste
I sin ungdom utvandret han til Bayern, men etter at onkelen Sobeslav I døde i 1140 vendte han tilbake, og ble valgt til fyrste i Böhmen med støtte fra sin svoger kong Konrad III av Det tysk-romerske rike.
Hans krav på tronen ble utfordret av Sobeslavs sønn, som også het Vladislav, og Sobeslav hadde tidligere fått sønnen godkjent som arving både ved en tysk riksdag i Bamberg i 1138 og senere samme år av den tsjekkiske adelen. En ny riksdag i Bamberg bekreftet imidlertid valget av Vladislavs sønn. Vladislav lyktes å slå ned et opprør av lokale hertuger og beholde tronen ved hjelp av Konrad III, som var halvbror av hans kone Gertrud av Babenberg.
Konge
I 1147 fulgte han Konrad på Det andre korstog, men gjorde vendereis i Konstantinopel. Vladislav ble med støtte av Konrads etterfølger Fredrik Barbarossa Böhmens andre konge 11. januar 1158. Han fikk dessuten Oberlausitz i len. Han ble kronet i Milano 8. september, mens han fulgte Barbarossa på et felttog til Italia.
Abdikasjon
For å sikre at sønnen Fredrik etterfulgte han på den fortsatt ikke arvelige tronen, valgte han å abdisere, uten å ha fått böhmeske adelens eller keiserens godkjennelse på forhånd. Fredrik beholdt i første omgang tronen i mindre enn et år.
Fabelparadisfugl
Fabelparadisfugl (Lophorina superba) er en paradisfugl i slekten Lophorina og tilhører gruppen av ekte paradisfugler. Den er endemisk for Ny-Guinea. Fem underarter anerkjennes.
Biologi
Arten trives i montan regnskog i høyder omkring 1 000–2 300 moh., men er mest tallrik omkring 1 650–1 900 moh. Den finnes i fjellene på Fuglehodehalvøya, Wandammenhalvøya og gjennom hele Ny-Guineahøylandet, inkludert gjennom Maokefjellene, Bismarckfjellene og helt til sørenden av Owen Stanleyfjellene, samt i fjellene på Huonhalvøya.
Fabelparadisfuglen er en middels stor paradisfugl med et kråkelignende nebb og semikort stjert. Fjærdrakten varierer med underarten. Hannen, som har gjennomgående mørk fjærdrakt med iriserende skalle og bryst i grønt, blir omkring 26 cm lang og veier typisk cirka 60–105 g. Hunnen, som varierer fra mørkbrun eller grønnbrun til blekbrun på oversiden og har hvit eller gulhvit og brunspettet underside, blir cirka 25 cm lang og veier typisk 54–85 g.
Inndeling
Inndelingen følger HBW Alive og er i henhold til Frith et al. (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.
Carolina Marín
Carolina Marín (født 15. juni 1993) er en spansk badmintonspiller. Hun var kvalifisert til Sommer-OL 2012 i London etter å ha kommet blant de beste på verdensrankingen. Dette var hennes første deltakelse i et sommer-OL, og hun deltok i singel for kvinner. Hun vant gull under Sommer-OL 2016.
Gøran
Utbredelse
Göran var et populært navn i Sverige fra 1920-årene til 1960-årene.
Kjente personer med navnet
Personene i listen er ordnet kronologisk etter fødselsår.
Arne Vestbø
Arne Vestbø (født 1978) er en norsk forfatter fra Haugesund.
Vestbø har studert medievitenskap ved Universitetet i Oslo (cand.philol) og har MA i Holocaust studies fra Royal Holloway, University of London.
Vestbø er generalsekretær i Norsk faglitterær forfatter- og oversetterforening (NFFO). Han har tidligere vært seksjonsleder for litteratur, kulturvern og allmenne kulturformål i Kulturrådet.
Abby Wambach
Mary Abigail Wambach (født 2. juni 1980 i Rochester i New York) er en amerikansk fotballspiller som for tiden spiller for Western New York Flash, i National Womens Soccer League. Hun spiller på USAs kvinnelandslag i fotball hvor hun blant annet var med å ta olympisk gullmedalje i Athen i 2004. Hun ble tildelt prisen FIFA World Player of the Year for 2012. Wambach lå i januar 2015 på førsteplass over mestscorende kvinner i landskamper på verdenbasis. I 2013 giftet hun seg med daværende lagkamerat Sarah Huffman.
Liste over kjemiske analysemetoder
Liste over kjemiske analysemetoder med akronymer.
Liste over metoder
Spektroskopi
Separasjonsmetoder
Massespektrometri
Koblede teknikker
Diverse
Bybroen videregående skole
Bybroen videregående skole er en videregående skole som ligger i sentrum av Trondheim. Skolen ble grunnlagt i 1908 av skolebestyrer Olav Mykland under navnet Mykland handelsskole. I 1957 skiftet skolen navn til Diller og Støen handelsskole, etter skolens daværende bestyrere Hilding Dillner og Gudmund Støen. I 1993 fikk skolen sitt nåværende navn: Bybroen videregående skole.
Skolen flyttet til Kjøpmannsgata 12 i 1939, i det som også kalles Håndtverkerforeningens hus. 1942 rekvirerte den tyske okkupasjonsmakten flere av byens bygninger, og skolens bestyrer måtte flytte skolen flere ganger. Ved freden i 1945 returnerte skolen til lokalene i Kjøpmannsgata 12 og har blitt værende der siden.
Bybroen videregående skole er i dag den eneste videregående skolen i Norge som eies av de ansatte, og styres som en ideell utdanningsinstitusjon. Skolen styres etter friskoleloven, og får statsstøtte. Bybroen vgs. har i overkant av 200 elever og tilbyr fag innenfor studiespesialisering.
Skolens elever er fordelt på Vg1, Vg2 og Vg3 studiespesialisering, i tillegg til påbygging til generell studiekompetanse, 23/5-regelen og realfagskurs.
Generalinspektør
Generalinspektør har flere betydninger.
Norge
I Norge var generalinspektør tittelen på hovedansvarlig offiser i én av Forsvarets forsvarsgrener: Generalinspektøren for Hæren, Generalinspektøren for Sjøforsvaret, Generalinspektøren for Luftforsvaret og Generalinspektøren for Heimevernet. I tillegg kommer Generalinspektoratet for informasjonsinfrastruktur.
USA
I USA er generalinspektør (engelsk inspector general) en tjenestemann med ansvar for å granske virksomheten til et offentlig organ. Alle føderale departementer og frittstående etater har en generalinspektør, som rapporterer direkte til ledelsen og samtidig er pålagt å holde Kongressen direkte orientert. Generalinspektørene skal bidra til at organisasjonen oppnår sine målsetninger ved å benytte en systematisk og strukturert metode for å evaluere og forbedre effektiviteten og hensiktsmessigheten av organisasjonens prosesser og programmer, og skal forebygge og bekjempe sløsing og svindel med føderale midler.
Belgias senat
Senatet er ett av to kamre i Belgias føderale parlament. Det andre kammeret er Representantkammeret. Senatet er Belgias overhus.
De to kamrene er likestilte i saker som angår den konstitusjonelle basislovgivning, for eksempel selve forfatningen, språklover, valglover, internasjonale avtaler, organisering av domstolene og liknende.
Senatet kan også forslå nye lover eller, dersom mer enn 15 senatorer støtter forslaget, endringer i lover vedtatt av Representantkammeret. Representantkammeret har imidlertid i lovspørsmål det avgjørende ord.
Fire kategorier senatorer
Ved en grunnlovsreform i 1993 ble antallet senatorer redusert fra 184 til 71. Det er i tallet ikke medregnet senatorer som møter i kraft av sitt medlemskap i kongefamilien.
Direktevalg til valgmannskollegiene
Det holdes direkte valg av 40 av Senatets medlemmer, og valget foregår samtidig med valget av Belgias representantkammer.
De tre regionene Vallonia, Flandern og Brussel fungerer som valgkretser. Innbyggerne i Vallonia avgir stemmer til det vallonske (og fransktalende) kollegium, mens innbyggerne i Flandern avgir stemmer til det flamske (og nederlandsktalende) valgmannskollegium. Innbyggerne i Brussel avgjør gjennom sitt valg av enten et franskspråklig eller nederlandsktalende parti, hvilket kollegium de ønsker å gi sin stemme.
Oppnevninger av de språkbestemte parlamentene
Ytterligere 21 representanter utpekes av henholdsvis det franskspråklige parlament (''Parlamentet for føderasjonen Vallonia–Brussel (Fédération Wallonie-Bruxelles. Le Parlament.)) (10), Det flamske parlamentet (Vlaams Parlement) (10) og det tyskspråklige parlament (Parlament der Deutschsprachigen Gemeinschaft'') (1).
Koopteringer
Ytterligere 10 senatorer koopteres (utnevnes) av henholdsvis de fransk- og nederlandskspråklige senatorene (både valgte og utpekte) i Senatet. Fordelingen mellom de franske og flamske senatorgruppene av retten til å utnevne de siste 10 senatorplassene, bestemmes av den forholdsmessige representasjon i Senatet.
Senatorer av kongelig byrd
Medlemmene av den kongelige familie som er fylt 18 år har rett til å møte som senatorer. Deres stemmer blir imidlertid ikke tatt med når det skal avgjøres om Senatet er beslutningsdyktig.
Ty Bollinger
Ty Bollinger (født 19. januar 1968) er en amerikansk forretningsmann, forfatter og promotør av alternativ behandling.
Han er mest kjent for sitt filmprosjekt The truth about cancer hvor han går til angrep på konvensjonell onkologi og foreslår en rekke alternative behandlingstiltak mot kreft, blant disse amygdalin som markedsføres som vitamin B-17. Filmen gjengir vitnesbyrd fra blant andre Russell Blaylock, Joseph Mercola, Stanislaw Burzynski, Tullio Simoncini, Rashid Buttar og Leonard Coldwell. Også den norske psykiateren Morten Hekneby er intervjuet i filmen fordi han mener seg helbredet av kreft ved å følge Bollingers metoder.
Neograss
Neograss er et progressivt rockeband fra Norge som ble dannet i Tromsø. Bandet ga ut sitt debutalbum The Sea of Tranquility 2. august 2010, hvor de forsøker å blande to tilsynelatende svært så ulike sjangre: bluegrass og progrock.
Ty Bollinger
I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Bollinger var blant disse tolv som de kalte «disinformation dozen».
Neograss
Stumfilm
Under TIFF's "Stumfilmdagene 2011" på Verdensteatret i Tromsø åpnet Neograss og thrashmetallbandet Defender festivalen med å spille nyskrevet musikk til filmen "The Lost World". Denne konserten ble lydfestet og gitt ut 7. februar 2012.
Overtru
I februar 2012 gikk Neograss i studio sammen med Tromsø Kammerorkester for å spille inn Overtru fra Yttersia, et album som omhandler norske sagn og myter, da spesielt draugen, huldra og Nøkken. På innspillingen blir det brukt folkeinstrumenter som dulcimer, munnharpe og seljefløyte. Dette er bandets første plate hvor det synges på nordnorsk og har en bevisst endring av tonalitet mot Lydisk b7 for å få frem "folketonesoundet". Platen ble sluppet 26. april med en felles konsert på Studenthuset driv i Tromsø, en konsert som også ble lydfestet og gitt ut 19. desember 2012. Til denne konserten ble Kjetil Andreassen (gitar) med i bandet for å avløse TMA slik at han kunne fokusere mer på mellotron.
Duo Holistique
Som et sideprosjekt startet Emil og TMA opp en mellotronikaduo med tanke på å lage remixer av tidligere utgitte Neograsslåter. Det utviklet seg til et fulltidsprosjekt og i 2013 ble den uavhengige samlingen "Musique Pour Urinoirs" gitt ut. En samling som i konsept kan sammenlignes med Brian Enos Ambient 1: Music for Airports. I 2014 kom 3 utgivelser; "Le Duo", "Le Exorcists" og "Nous allons à Nashville".
Asiamesterskapet i badminton 2004
Asiamesterskapet i badminton 2004 ble arrangert i Kuala Lumpur i Malaysia i 2004.
Verdenscupen i hurtigløp på skøyter 2016/17 – Verdenscup 1 – 1500 meter kvinner
Verdenscup åpning 2016/17 i hurtigløp på skøyter for kvinner på 1,500 meter i Heilongjiang Indoor Rink i Harbin i Heilongjiang, Kina søndag den 13. november 2016. Det var 43 løpere som stilte til start og disse kom fra 16 nasjoner.
Vinneren ble amerikanske Heather Bergsma på ny banerekord foran de to nederlandske Marrit Leenstra på andreplass og Ireen Wüst på tredjeplass. Canadiske Brianne Tutt vant b-gruppa foran japanske Nao Kodaira på andreplass og tyske Roxanne Dufter på tredjeplass.
Callangaltica
Callangaltica er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Peru.
Axel Andersen
Axel Andersen er navnet til flere personer:
Torje
Torje er også et rumensk etternavn.
Utbredelse
Torje er lite brukt utenfor Norge. I Norge er navnet nokså sjeldent og mest vanlig i Agder og Rogaland.
Kjente personer med navnet
Personene i listene er ordnet kronologisk etter fødselsår.
Fylkesvei 1128
Fylkesvei 1128 går mellom Liløkka og Rød i Hvaler kommune.
Frem til 2019 hadde veien betegnelsen fylkesvei 491.
Asiamesterskapet i badminton 2005
Asiamesterskapet i badminton 2005 ble arrangert i Hyderabad i India i 2005.
Slaget ved Sarhu
Slaget ved Sarhu (kinesisk: 薩爾滸之戰; hanyu pinyin: Sàěrhǔ zhīzhàn; hangeul: 사르후 전투) var en avgjørende rekke kamphandlinger utstrakt over seks dager under den mandsjuiske invasjonen av Ming-Kina mellom det mandsjuiske Senere Jin-dynastiet (kalt Qing-dynastiet etter 1644) og det kinesiske Ming-dynastiet, som inkluderte styrker fra det koreanske kongedømmet Joseon som var skattskyldig til Ming og den jursjenske Yehenara-stammen, den eneste stammen Nurhaci ikke hadde beseiret. Konflikten endte med en knusende seier til mandsjuene.
Tidligere hadde Nurhaci forent alle jursjen-stammene (med unntak av Yehe-stammen) og grunnlagt mandsjunasjonaliteten. Mandsjuenes styrker var organisert inn i de såkalte åtte bannerne. Han inntok en fiendtlig holdning ovenfor kineserne, og i 1618 erklærte han krig mot Kina med sine Sju klagemål. Deretter okkuperte han midlertidig flere kinesiske byer i Nord-Kina. Zhang Chengyins død sjokkerte også de kinesiske myndighetene. I 1619 angrep Nurhaci Yehe i et forsøk på å utfordre Kina. Kineserne bestemte seg for å sende en stor styrke mot ham.
Kinesernes plan var å angripe Nurhacis hjemsted, Hetu Ala, fra fire forskjellige retninger. En massiv ekspedisjonsstyrke ledet av militærkommissær Yang Hao skulle utføre angrepet. Planen endte med et katastrofalt nederlag etter seks dager med harde kamper. De kinesiske styrkene fra nord og vest (venstre fløy) og øst (sammen med sør høyre fløy) ble alle utslettet av det mandsjuiske kavaleriet. Angrepet fra sør ble etter de andre angrepenes nederlag sendt tilbake, og ble lurt av mandsjuene til å tro at de også ville bli angrepet, og flere tusen døde i det følgende kaoset. Liu Ting og Du Song, generalene som ledet angrepene fra vest og øst, ble drept i kampene, mens Gang Hongrip, den koreanske kommandanten, overga seg og de overlevende av 13 000 av soldatene hans. General Gang ble holdt fanget av mandsjuene siden han snakket godt mandsjuisk, og han ble senere lurt til å tro at den koreanske regjeringen hadde drept familien hans, slik at han bestemte seg for å hjelpe mandsjuene da de invaderte Korea i 1627. General Li Rubai begikk selvmord etter dette nederlaget.
Siden de mandsjuiske kavaleristyrkene klarte å ødelegge store kinesiske styrker væpnet med kanoner og geværer, er dette slaget blitt sammenlignet med slaget ved Nagashino, hvor en liten styrke væpnet med europeiske geværer spilte en viktig rolle i Oda Nobunagas seier over Takeda-klanen. Nurhacis seier ved Sarhu skal ha skyldtes at han hele tiden konsentrerte styrkene sine i én kolonne. Etter dette slaget fortsatte mandsjuene kampen mot Míng-dynastiet, og i 1644 brøt de gjennom Den kinesiske mur og erobret Nord-Kina, og fram til 1680-tallet hadde mandsjuenes nye dynasti, Qing-dynastiet, også lagt under seg Sør-Kina og Taiwan, og ekspansjonen fortsatte med erobringer av nye ikke-kinesiske landområder vest for Kina helt fram til 1700-tallet.
Indre emigrasjon
Indre emigrasjon (tysk: Innere Emigration) betegner holdningen blant kunstnere, forfattere og vitenskapsfolk som sto i opposisjon mot nazismen, men likevel valgte å bli værende i Tyskland etter den nazistiske maktovertakelsen i 1933 (og Østerrike etter Anschluss i 1938).
Begrepet har også blitt brukt om intellektuelle som levde i stille opposisjon til DDR.
Safirparadisfugl
Safirparadisfugl (Lophorina magnificus) er en paradisfugl i slekten Lophorina og tilhører gruppen av ekte paradisfugler. Den finnes både på Ny-Guinea og i Australia, og ble tidligere regnet som konspesifikk med L. intercedens, som imidlertid er endemisk for Ny-Guinea og dessuten skiller seg fra safirparadisfuglen på andre måter. To underarter anerkjennes.
Biologi
Arten trives i tropisk- og montan regnskog opp til middels høyde (typisk til omkring 700 moh., lokalt opp til 1 450 moh.). Den finnes nord på Cape York-halvøya i Australia og over det meste av Ny-Guinea, unntatt i de østlige og sørøstlige delene av øya.
Safirparadisfuglen er en ganske stor paradisfugl, med svakt nedoverbøyd halvlangt nebb og kort stjert. Hannen, som har gjennomgående mørk fjærdrakt med iriserende skalle, stupe og bryst, blir omkring 34 cm lang og veier typisk cirka 143–230 g. Hunnen, som har brun til rødbrun overside og hvit og brunspettet underside, blir cirka 28 cm lang og veier typisk 94–185 g.
Taksonomi
L. magnifica, som tidligere var klassifisert til slekten Ptiloris, har sammen med intercedens, paradisea og victoriae i senere tid blitt samlet til Lophorina. Dette har samlet de såkalte rifleparadisfuglene i én slekt. Disse regnes av og til som et artskompleks. . Arten har ifølge NNKF per 12. april 2017 ikke et offisielt norsk navn.
Inndeling
Inndelingen følger HBW Alive og er i henhold til Frith et al. (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.
FYR Makedonia under Sommer-OL 2012
FYR Makedonia deltok under Sommer-OL 2012 i London som ble arrangert i perioden 27. juli til 12. august 2012.
Karin Söder
Karin Ann-Marie Söder (født Bergenfur 30. november 1928 i Frykerud i Kil kommune, død 19. desember 2015 i Täby ) var en svensk politiker som representerte Centerpartiet. Hun var medlem av Riksdagen fra 1971 til 1991, utenriksminister fra 1976 til 1978, sosialminister fra 1979 til 1982 og partileder i Centerpartiet fra 1985 til 1987. Söder var Sveriges første kvinnelige utenriksminister og også den første kvinnelige partileder for et riksdagsparti.
Bakgrunn
Hun vokste opp i Frykerud i Värmland i en familie der faren var lærer i folkeskolen og moren hjemmeværende. Moren Lilly Bergenfur var politisk engasjert og startet en lokalavdeling av Centerkvinnorna. Selv startet hun en lokalavdeling av Svenska Landsbygdens Ungdomsförbund (SLU), forgjengeren til Centerpartiets ungdomsförbund.
I SLU møtte hun Gunnar Söder, som hun giftet seg med i 1951. Sammen fikk de tre barn, blant annet datteren Annika Söder.
Hun utdannet seg til lærer i Göteborg. Familien Söder flyttet til Täby ved Stockholm. Hun arbeidet som lærer i Vällingby.
Politisk virke
I 1962 ble Söder valgt til kommunestyret i Täby og i 1968 ble hun valgt til landstinget i Stockholms län. Engasjementet i Centerkvinnorna vedvarte.
Söder stilte i 1970 til valg som kandidat for Centerpartiet i Stockholms län. Hun ble raskt nestleder i partiet der Thorbjörn Fälldin var partileder. Sammen ledet de to partiet i valget i 1973, der Centerpartiet fikk 25 % av stemmene. Selv om valgsuksessen ikke ble gjentatt i 1976, dannet de tre borgerlige partiene koalisjonsregjering der Söder ble utenriksminister. Hun var første kvinne som besatte denne ministerposten. Som utenriksminister var alliansefrihetspolitikk, fredsarbeid og kjernevåpennedrustning og ny økonomisk verdensorden saker hun kjempet for å fremme.
Da Fälldin dannet ny regjering i 1979, ble Söder sosialminister. Her fikk hun gjennom økte pensjoner og støtte til barnefamilier. I hennes tid som sosialminister ble det innført karensdager i sykelønnsordningen. Söder markerte seg også på det alkoholpolitiske området og fikk gjennom at Systembolaget skulle ha stengt på lørdager.
Da Fälldin trakk seg som partileder i desember 1985 etterfulgte Söder ham. Hun ble valgt til partileder på landsmøtet i 1986. Hun ble dermed den første kvinnelige partileder for et riksdagsparti. I 1987 trakk hun seg fra partiledervervet på grunn av sykdom.
I 1995 ble hun æresdoktor ved Kungliga Tekniska högskolan.
2. etappe av Tour de France 2016
2. etappe av Tour de France 2016 var en 183 km lang fellesstartetappe som gikk av stabelen 3. juli 2016. Etappen startet i Saint-Lô og endte i Cherbourg-en-Cotentin. Peter Sagan (Tinkoff) vant etappen foran Julian Alaphilippe (Etixx-Quick Step) og Alejandro Valverde (Movistar Team). Sagan overtok den gule og den grønne trøyen etter etappen mens Alaphilippe overtok den hvite.
Bjørvikatunnelen
Østgående løp ble åpnet 26. april 2010 og Vestgående løp ble åpnet 20. september 2010.
Ventilasjonen i øst sikres av fire 40 meters høye luftetårn plassert to og to på Sørenga, det ene paret på sporområdet til Østfoldbanen og det andre paret nærmere sjøen. I vest ventileres Bjørvikatunnelen gjennom Festningstunnelen, som har egne luftetårn på Filipstad.
Byggingen startet 15. august 2005. Østgående løp åpnet 26. april 2010, vestgående åpnet for trafikk 20. september 2010 kl. 05.30. Den ble offisielt åpnet av Kong Harald den 17. september 2010. Tunnelen finansieres delvis av Staten, delvis av Oslo kommune og delvis av bompenger fra Fjellinjen. Hele Bjørvikaprosjektet koster 5,9 mrd. kr, inkludert nytt bygatenett.
Hele tunnelen ble åpnet i 2010, men av- og påkjøringsveiene ved Havnelageret ble ikke ferdige før i mars 2012.
Senketunnelen er sammensatt av seks elementer som er 112 meter lange, 27 meter brede og 10 meter høye. Under byggingen hadde elementer endevegger som sørget for at vannet ble holdt ute til de var sammenkoblet.
Utviklingen i retning av et stadig tettere nett av tunneler under Oslo har blitt kritisert av eksperter på veisikkerhet som mener det legger grunnlag for store brannulykker.
Bjørvikatunnelen ble tildelt Betongtavlen i 2011.
Gnorimotrichius signatus
Gnorimotrichius signatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.
Systematisk inndeling
Arten har nylig blitt overført fra slekten Agnorimus til Gnorimotrichius
Asiamesterskapet i badminton 2006
Asiamesterskapet i badminton 2006 ble arrangert i Johor Bahru i Malaysia i 2006.
Arthur Thuesen
Arthur Fredrik Thuesen (født 4. april 1882 i Drammen, død 6. august 1974) var en norsk kjemiker, lektor og boksamler.
Fylkesvei 1134
Fylkesvei 1134 går mellom Sørli og Skipstadsand i Hvaler kommune. Veien er 963 meter lang.
Arthur Thuesen
Arthur Thuesen var sønn av kontorsjef Rasmus Fredrik Loss Thuesen (1851–1935) og Anne Jørgine Johannesen (1859–1928). Han ble student i 1901 og cand. real. i 1910. Fra 1912 til 1919 var han amanuensis i kjemi ved Universitetet i Kristiania. Fra 1912 til 1927 var han lærer i kjemi og fysiologi ved Halling skole, og fra 1918 til 1936 bibliotekar ved kjemisk institutt ved universitetet. Han underviste dessuten om næringsmidler ved Norsk Hotellfagskole fra 1926 til 1939.
Thuesen var en ivrig boksamler og en av stifterne av Bibliofilklubben i 1922, og styremedlem eller formann i flere perioder. Han ble «ridder av Bokormen» i 1927 og æresmedlem i 1971. Han var også med i styret for Norsk Forening for Bokkunst. Boksamlingen hans omfattet til å begynne med bøker om naturfag, men senere samlet han på skjønnlitteratur fra tiden før 1814. Han utga selv en bok om beslaglagte og forbudte bøker, samt flere småskrifter om forskjellige emner.
Bhamoina
Bhamoina er en slekt av biller som tilhører familiegruppen bladbiller (Chrysomelidae).
Utseende
Små, nesten kulerunde, blanke, rødbrune jordlopper.
Levevis
Både larvene og de voksne (imago) billene lever av å spise blad på planter i bananfamilien.
Utbredelse
Slekten er utbredt i Asia.
Wolfgang Schadewaldt
Liv
Wolfgang Schadewaldt var sønn av en lege. Han studerte klassisik filologi, arkeologi og germanistikk under Ulrich von Wilamowitz-Moellendorff og Werner Jaeger. Fra 1927 var han dosent ved Universitetet i Berlin. I 1928 ble han professor ved Universitetet i Königsberg, men flyttet alt året etter til Universitetet i Freiburg, hvor han ble påvirket av Martin Heidegger og støttet i egenskap av dekan først Heideggers rektorat og den nazistiske universitetspolitikken. Alt våren 1934 trakk han seg imidlertid som dekan og flyttet til Universitetet i Leipzig.
I 1941 vendte Schadewaldt tilbake til Universitetet i Berlin, hvor han overtok professoratet i klassisk filologi. Fra 1942 sto han i forbindelse med motstandskretsen Mittwochgesellschaft. Fra 1950 til 1972 var han professor ved Universitetet i Tübingen.
Virksomhet
Schadewaldt regnes som en av de mest fremstående tyske klassiske filologene og var en dyktig formidler av antikk gresk litteratur. Han beskjeftiget seg med alle litteraturformer innenfor den gammelgreske diktningen: eposet, lyrikken, dramaet, og dessuten med filosofien og historieskrivningen. Han var også Homer-forsker. I offentligheten er han kjent som oversetter av Iliaden og Odysseen til tysk. Hans oversettelser regnes som de beste ved siden av Johann Heinrich Voß'.
Kessler (TV-serie)
Kessler er en britisk dramaserie som gikk på BBC i 1981. Den er en oppfølger til annen verdenskrigsdramaet Secret Army, og foregår på 1970-tallet. Serien tar for seg livet til tidligere SS-Sturmbahnführer Ludwig Kessler (Clifford Rose), som nå lever under aliaset Manfred Dorf. Med dette navnet og som vellykket industrimann forsøker han å skjule sin krigsforbryterfortid. Han blir etterforsket av den vesttyske etterretningsmannen Richard Bauer (Alan Dobie) og den unge israelske vigilanten Mical Rak (Nitza Saul). Bauer og Raks kamp for rettferdighet tar dem fra Europa til Paraguay der beryktede krigsforbrytere fra virkeligheten som Martin Bormann og Josef Mengele spiller en rolle. En annen prominent figur i serien er Kesslers datter Ingrid (Alison Glennie), en forkjemper for nazisme som legger planer i skjul for at unge nazister skal ta over etter den gamle garde og hun forsøker å få sin far til å finansiere dette.
Kulturen av det nedre Zhaoshisjikt
Kulturen av det nedre Zhaoshisjikt var en neolittisk kultur i det midtre Jangtsekiang-område i Kina. Den dateres til 7500-7000 f.Kr.
Det navnegivende Zaoshi-funnstedet (皂市遗址) ligger i storkommunen Zaoshi 皂市镇 i fylket Shimen i provinsen Hunan.
Jeanine Cicognini
Jeanine Cicognini (født 14. november 1986) er en svetisisk badmintonspiller. Hun var kvalifisert til Sommer-OL 2012 i London etter å ha kommet blant de beste på verdensrankingen. Dette ville ha vært hennes andre deltakelse i et sommer-OL. Hun oppfylte derimot ikke de øvrige kriteriene til den sveitsiske olympiskemkomité. Plassen hennes ble overtatt av Sabrina Jacquet, som med en kvartfinaleplass i Europamesterskapet i april 2012 oppfylte kriteriene.
Martin Thiblin
Martin Thiblin (født 5. august 1980) er en norsk tidligere judoutøver fra Jar som representerte Ippon JK.
Han vant 13 NM-gull i perioden 1998–2011. Han vant kongepokalen i 1999, 2001, 2003, 2005 og 2008.
Hans største prestasjon var hans seier i verdenscupstevnet i Drammen i 2008.
Siden 2019 har han vært landslagstrener i judo.
Jennie Johansson
Jennie Johansson, født 15. juni 1988 i Hedemora, er en svensk svømmer, som konkurrerer for Upsala Simsällskap og Sverige.
Johansson tok gull i 100 meter brystsvømming i Junior-SM (svensk mesterskap for juniorutøvere) i 2006, og tok bronse samme år i Svensk Mesterskap i kortbanesvømming.
Johansson fikk sitt internasjonale gjennombrudd da hun, i sitt første internasjonale mesterskap tok bronse i 100 meter brystsvømming i EM i kortbanesvømming i 2009. I 2010 tok hun gull både i 50 meter brystsvømming og 100 meter brystsvømming i SM i langbanesvømming. I langbane-EM i svømming 2010 tok hun overraskende sølv i 100 meter brystsvømming, samt bronse i 50 meter brystsvømming.
Gnorimotrichius
Gnorimotrichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
Middelsstore, litt flate, langbeinte gullbasser. Hodet er tydelig avsatt fra pronotum, som er mye smalere enn dekkvingene. Disse dekker ikke hele bakkroppen.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Utbredelse
Slekten er utbredt i Sørøst-Asia.
Øistein Smith Larsen
== Resultater og meritter i vektløfting ==
Modul (matematikk)
I algebraen er en modul en algebraisk struktur som generaliserer konseptene vektorrom og abelske grupper. I denne strukturen er lineære kombinasjoner av elementer definert, men skalarene kommer fra en vilkårlig ring, og er ikke begrenset til en kropp.
Intuitivt sett er en modul en samling av objekter som kan skaleres og legges sammen på samme måte som vektorer. Mengden av vektorer i planet, R2, er et eksempel på en modul. Denne mengden består av tallpar [x,y], og de har den egenskap at enhver lineær kombinasjon av dem også er en vektor, dvs. de kan adderes og skaleres. Tallparene er vektorer i denne mengden, og det er også de lineære kombinasjonene
og som konsekvens kan ingen heltallsvektorer som har et oddetall som komponent skrives som en kombinasjon av disse to. Studiet av moduler prøver å finne ut av hvilke egenskaper som gjelder for moduler generelt, inklusive matematiske objekter som heltallsvektorene over. For å gjøre dette, konkretiserer hva man skalering og addisjon betyr ved å benytte seg av algebraiske konsepter som ringer og grupper.
Moduler er et av de sentrale objektene i studiet av kommutativ algebra og homologisk algebra, og blir brukt blant annet i studiene av algebraisk geometri og algebraisk topologi.
Definisjoner
Det skilles generelt mellom venstremoduler og høyremoduler. Den eneste forskjellen mellom de to konseptene er hvordan ringmultiplikasjonen overføres til modulstrukturen. En venstremodul (eller R-venstremodul) består av en abelsk gruppe (M,+), en ring R og en avbildning R × M → M kalt skalarmultiplikasjon, som tilfredsstiller de følgende aksiomene: For alle r, s i R og x, y i M har vi
En høyremodul (eller R-høyremodul) består av en abelsk gruppe (M,+), en ring R og en avbildning M × R → M kalt skalarmultiplikasjon, som tilfredsstiller de følgende aksiomene: For alle r, s i R og x, y i M har vi
Dersom R ikke er en unitær ring er ikke aksiom 4 relevant. Vi kan observere at aksiom 1 i begge tilfeller betyr at r opererer som en endomorfi over M, og at de tre resterende aksiomene definerer at ringstrukturen til R og ringstrukturen til elementene i R som endomorfier stemmer overens. Med andre ord kan vi erstatte de ovennevnte definisjonene med de følgende ekvivalente definisjonene:
En venstremodul er en abelsk gruppe M, en ring R og en homomorfi R → End(M). En høyremodul er en abelsk gruppe M, en ring R og en antihomomorfi R → End(M).
Dersom en ring R er kommutativ, sammenfaller de to definisjonene over. En abelsk gruppe M og en kommutativ ring R som tilfredsstiller aksiomene over kalles en modul, eller om man ønsker å spesifisere ringen, en R-modul. En abelsk gruppe kan selvsagt gis struktur som både venstre- og høyremodul samtidig, og ikke nødvendigvis over samme ring. En R-S-bimodul er en abelsk gruppe M som samtidig har struktur som venstre R-modul og høyre S-modul.
Undermoduler og modulhomomorfier
Anta at M er en (venstre/høyre) R-modul. En (venstre/høyre) undermodul N av M er en undergruppe N ⊆ M som er lukket under skalarmultiplikasjon. Hvis M er en venstremodul betyr dette at N er en undermodul hvis rn ∈ N for alle r ∈ R og n ∈ N. Hvis M er en høyremodul, må nr ∈ N for alle r ∈ R og n ∈ N. Hvis R er kommutativ sammenfaller igjen disse to definisjonene, og vi snakker kun om en undermodul.
En modulhomomorfi er en avbildning mellom moduler som bevarer modulstrukturen. Mer presist: En avbildning f : M → N mellom to (venstre) R-moduler er en modulhomomorfi dersom for alle r ∈ R og m,n ∈ M. Tilsvarende for høyremoduler. Kjernen av en slik avbildning er selv en modul. To moduler sies å være isomorfe dersom det eksisterer en bijektiv homomorfi mellom dem. Samlingen av alle R-moduler og homomorfiene mellom dem utgjør en kategori R-Mod. Videre kan man merke seg at HomR(M,N), mengden av alle R-modulhomomorfier mellom to gitte R-moduler M og N, selv er R-modul under punktvis addisjon og skalarmultiplikasjon.
Viktige typer
På grunn av konseptets generalitet er man ofte nødt til å studere spesielle undertyper blant modulene. Det følgende er en liste over viktige modultyper.
Faktormodul
En undermodul N ⊆ M  er en undergruppe av M. Faktorgruppen M/N har også struktur som en modul, og denne modulen kalles en faktormodul (eller kvotientmodul). Hvis vi uttrykker M/N som samlingen av sideklasser M/N = { m + N : m ∈ M}, er skalarmultiplikasjonen gitt som r(m+N) = rm + N.
Direkte produkt
Gitt en familie med R-moduler Mα, α ∈ I, kan vi konstruere det direkte produktet
Dette produktet er som en mengde gitt av det kartesiske produktet av modulene Mα, og addisjon og skalarmultiplikasjon er definert punktvis. Dersom (xα), (yα) ∈ M og r ∈ R er operasjonene definert som
Direkte sum
Gitt en familie med R-moduler Mα, α ∈ I, kan vi konstruere den direkte summen
Som mengde består M av følger (xα) der xα ∈ Mα og kun endelig mange av elementene i følgen er ulik 0. Operasjonene er definert punktvis, dvs
Merk at den direkte summen og det direkte produktet av en familie av endelig mange moduler er identiske. Det er kun for uendelige familier at de to konstruksjonene skiller seg fra hverandre.
Frie moduler over en mengde
La S være en vilkårlig mengde, og la Rs = R for alle s ∈ S. Vi definerer den frie R-modulen over S F[S] til å være Vi kan se på elementene i denne modulen som endelige lineære kombinasjoner av elementer i S med koeffisienter i R. F er funktoriell, og tar en mengdefunksjon f : S→ T mellom mengdene S og T til en modulhomomorfi Ff som er gitt unikt ved Ff(r) = r ∈ Rf(x) når r ∈ Rx. Denne funktoren er venstreadjunkten til den glemske funktoren U : R-mod → Set.
Hom-moduler
Gitt to R-moduler M og N, er mengden av modulhomomorfier mellom dem, HomR(M,N), en R-modul. Mengden har også en ringstruktur som gjør den til en R-algebra. Addisjonen av morfier er gjort punktvis. Dersom φ,ψ ∈ HomR(M,N) og r ∈ R definerer vi addisjon og skalarmultiplikasjon ved
Det er enkelt å verifisere at disse avbildningene faktisk er modulhomomorfier. Man kan se at for en gitt R-modul M er Hom(M,-) funktoriell, og tar en avbildning f: K → M til avbildningen. Denne funktoren er høyreadjunkten til tensorfunktoren M⊗-. Likeledes er Hom(-,M) en kontravariant funktor.
Tensorprodukt
Tensorproduktet av to R-moduler M og N,, er modulen med et minimum av relasjoner slik at en bilineær avbildning M × N → P inn i en modul P gir en unik modulhomomorfi. Vi kan konstruere modulen som følger: La B være undermodulen av den frie modulen F[M × N] generert av relasjonene
for alle m, m' ∈ M, N, N' ∈ N og r ∈ R. Hvis R ikke er kommutativ og M har struktur som høyremodul, benyttes tilsvarende generatorer med multiplikasjon på høyre side. Vi lar tensorproduktet være
avbildningen av (m,n) ∈ M × N i skrives m \otimes n, og samlingen av alle elementene på denne formen kalles generatorene av, siden ethvert element i tensorproduktet kan skrives som en lineær kombinasjon av generatorene. Gitt en R-modul M er tensorproduktet M⊗- funktorielt, og tar en avbildning f: K → M til avbildningen idM⊗f. Denne tensoren er venstreadjunkten til homfunktoren Hom(M,-).
Fodens Band
Foden's Band (opprinnelig Fodens Motor Works Band, og flere varianter av sponsorens navn) er et brassband med base i Sandbach, England. Bandet har sitt navn fra lastbilfabrikanten Foden, Sons & Co. (som ble kjøpt opp i 1980 og navnet opphørt i bruk i 2006) i Sandbach. Foden's Band er et av de fremste i sitt slag i verden; jevnlig listes det som vinner av verdens rangeringer over verdens beste brassband. Fodens har vunnet en rekke brassbandkonkurranser; europamesterskapet for brassband i 1992 (under navnet Britannia Building Society Band) dirigert av Howard Snell og i 2012 ble Foden's Band dobbeltvinnere av det nasjonale mesterskapet og British Open. . Korpset har samarbeidet med en rekke profilerte dirigenter, deriblant: Bramwell Tovey, Nicholas Childs, James Gourlay og Allan Withington.
James Klugmann
Norman John Klugmann (27. februar 1912 – september 1977), generelt kjent som James Klugmann, var en ledende britisk kommunistisk skribent og intellektuell som ble den offisielle historikeren for det britiske kommunistpartiet. Han fungerte også som redaktør av partiets teoretiske tidsskrift Marxism Today fram til Martin Jacques omformet magasinet i 1977. Han var bror til Kitty Cornforth, gift med den marxistiske filosofen Maurice Cornforth. Også søsteren var en intellektuell marxistisk forfatter.
Sesquiphaera
Utseende
Middelsstore (4-5 millimeter), bredt ovale og høyt hvelvede, blanke, brunlige jordlopper.
Fodens Band
Etablering
Orkesterets opprinnelse går tilbake til 1900 da landsbyen Elworth i nærheten av Sandbach i Cheshire dannet sitt eget band etter å ha blitt skuffet i å sikre seg tjenestene til band i nabobyen for å delta i feiringen av opphevelsen av beleiringen av Mafikeng under boerkrigen i mai 1900. Etter et par år som landsbyens band overtok den lokale industrilisten Edwin Foden medlemmene for å danne Fodens Motor Works Band. I de første årene hadde bandet beskjedne ambisjoner, men i 1908 ble det gjort grunnleggende endringer og allerede det påfølgende året hadde det oppnådd prestasjoner og posisjoner innenfor mesterskapstevling, en prestisjetung posisjon som har blitt gjentatt siden.
Sesquiphaera
Levevis
Både larvene og de voksne (imago) billene lever av å spise blad på næringsplanten.
Fodens Band
Etablering
Dirigent Fred Mortimer (1880–1953) ledet Foden's Band i 27 år fra rundt 1927 og fram til sin død i 1953. I løpet av denne tiden vant Foden's Band de nasjonale mesterskapene åtte ganger, og i henhold til Mortimer ble de kringkastet rundt 250 ganger.
Den 9. november 1933 opptrådte bandet i Lord Mayor's Show i London, navngitt som Band of Foden Motor Works.
I 1953 dannet musikkdirektøren Harry Mortimer (1902–1992) elitebandet Men O'Brass, hvor utvalgte medlemmer av bandet i kombinasjon med andre musikere fra Fairey Band og Morris Motors Band. I januar 1983 ble bandet sponset av Overseas Technical Services Ltd. fra Harrow, og omdøpt til Foden OTS Band.
I juli 1986 ble det sponset av Britannia Building Society til å bli Britannia Building Society Foden Band, som igjen ble the Britannia Building Society Band. I september 1997 ble orkesteret sponset av den franske selskapet Antoine Courtois (som produserer messinginstrumenter) for å bli Fodens Courtois Band. I november 2004 ble bandet sponset av Richardson Developments fra Oldbury. Siden 2008 har det vært uten sponser og er kjent som ganske enkelt Foden's Band.
James Klugmann
Bakgrunn og tidlig liv
Han ble født som Norman John Klugmann i 1912. Hans far var av jødisk bakgrunn og forhandler av pipetobakk. Hans søster Kitty ble også en hengiven kommunist, senere gift med Maurice Cornforth. Han hadde også en eldre bror ved navn Frank. De bodde i et viktoriansk hus i Haverstock Hill, Hampstead i London.
Han fikk sin utdannelse ved Gresham's School og deretter ved Trinity College ved University of Cambridge hvor han ble nær venn med den senere beryktede spionen Donald Maclean, og de ble sammen interessert i kommunistiske ideer.
Han meldte seg inn i kommunistpartiet i 1933, mens han studerte på universitetet. Da han begynte på universitetet var det rundt 3 millioner arbeidsledige i Storbritannia, og trusselen om fascisme lå i luften. Sammen med John Cornford, en ung poet og aktivist som senere døde i Spania, overtok Klugmann lederskapet i universitetets kommunistiske studentforening.
Klugmann sleit senere med å nekte for enhver forbindelse med spionasje resten av livet, og hadde en lang periode med overvåkning fra det britiske etterretningsvesenet uten noen opplagte bevis. Han hadde imidlertid vært ved utkanten av slik aktivitet som ga grunnlag for mistanke, blant annet hans vennskap med personer som ble involvert som spioner. Han ble anklaget for å ha rekruttert John Cairncross for KGB som ble det femte medlemmet av den beryktede spionsirkelen ved Cambridge. Det ble også lenge spekulert at Klugmann var homofil i hans universitetsdager, som flere av Cambridge-spionene, men uansett årsak synes han å ha levd i sølibat senere i livet.
I 1935 oppga Klugmann en akademisk karriere for å bli sekretær ved Verdens studentorganisasjon som var basert i Paris, noe som ga ham mulighet til å reise rundt i verden. I denne stillingen, som blant annet besto i å bygge opp en folkelig front mot fascismen, fikk han oppmerksomheten til det britiske etterretningsvesenet, MI5, som opprettet en mappe på ham en gang rundt 1938, hvor det sto: «Høyde rundt 5'8 (172 cm), lett bygd, brede øyenbryn, smalt ansikt, uklart grått hår, benytter antagelig briller, ikke selvinnlysende jødisk, men heller av en utenlandsk framtoning...»